kardosdrur/scandi-wiki huggingface dataset:
Dorte Reedtz

Dorte Tønnesdatter Reedtz, gift Rosenkrantz (7. april 1730 – 20. april 1801 i København) var en dansk adelsdame.

Hun var datter af kammerherre Tønne Reedtz til Barritskov og Lucia Emerentia Levetzau. Dorte Reedtz ægtede 11. oktober 1748 i Vor Frue Kirke den senere gehejmestatsminister Frederik Christian Rosenkrantz.

1762 blev hun Dame de l'union parfaite. Hun var mor til Iver Rosenkrantz-Levetzau.

Kilder 
 Danmarks Adels Aarbog 1947.

Eksterne henvisninger 

Modtagere af l'union parfaite
Danskere i 1700-tallet
Dorte
Slægten Rosenkrantz
Godsejere fra Danmark
Hökensås

Hökensås er et bjergplateau i Västergötland som strækker sig 100 km langs Vätterns vestre bred fra Jönköpingegnen i syd til søen Viken i nord. Hökensås betegnes som en horst.

På Hökensås er der et 5.153 hektar stort naturreservat som ligger i Habo, Mullsjö og Tidaholms kommuner og forvaltas af Länsstyrelsen i Jönköpings län. Naturen på Hökensås domineres af mager hede med fyrretræer og mange søer som giver et  nærmest norrlandsk indtryk.

Hökensås fungerer også som et stort fritidsområde med blandt andet feriby, vandrestier samt  flere større og mindre fiskesøer, mange af dem Put and Take-søer.
På Hökensås holdes mange motocrosskonkurrencer, og den lokale motocrossklub Hökensås MCK holder  til her.

Eksterne kilder og henvisninger 

Naturreservatet Hökensås (Länsstyrelsen i Jönköpings län)
Naturreservatet Hökensås (Västkuststiftelsen) 

Bjerge i Sverige
Naturreservater i Sverige
Västra Götalands län
Jönköpings län
Tønne Reedtz (kammerherre)

Tønne Reedtz (4. august 1700 i København – 18. december 1743 sammesteds) var en dansk godsejer og kammerherre, far til Dorte Reedtz.

Han var søn af generalmajor Valdemar Reedtz og Dorte Holgersdatter Trolle og arvede 1724 Barritskov. Samme år nævnes han som fændrik, blev 1727 kammerjunker hos kongen, 1734 virkelig etatsråd og 1742 kammerherre.

Reedtz ægtede 28. november 1727 på Store Restrup Herregård Lucia Emerentia Levetzau (1710 på Bygholm - 17. juni 1774 på Barritskov), datter af general Theodosius von Levetzow og Anna Margrethe Brockdorff.

Han er begravet i Holmens Kirke.

Kilder 
Danmarks Adels Aarbog 1947.

Godsejere fra Danmark
Officerer fra Danmark
Kammerherrer fra Danmark
Danskere i 1700-tallet
Tønne 02
Personer fra København
Toubro

Toubro er et dansk efternavn. Der er pr. 2020 99 danskere, der bærer dette efternavn.

 Larsen & Toubro (L&T) - et indisk baseret industrikonglomerat
 Elisabeth Toubro (født 1956) - grønlandsk billedhugger

Referencer 

Danske efternavne
Texmaker

Texmaker er en fri og open source LaTeX-editor.

TeX
Linux tekstbehandlingssoftware
Welsh Cup 1896-97

Welsh Cup 1896–97 var den 20. udgave af Welsh Cup, og turneringen havde deltagelse af 30 hold. Finalen blev afviklet den 19. april 1897 på Cricket Field i Oswestry, hvor Wrexham AFC vandt 2-0 over Newtown AFC og dermed sikrede sig sin fjerde triumf i Welsh Cup. Klubbens tre første Welsh Cup-titel blev vundet i sæsonerne 1877-78, 1882-83 og 1892-93.

Resultater 

Den forrige sæsons semifinalister, Aberystwyth Town FC, Bangor FC, Newtown AFC og Wrexham AFC, trådte først ind i turneringen i kvartfinalerne, mens de øvrige 26 klubber i første til tredje runde spillede om de sidste fire pladser i kvartfinalerne.

Første runde

Anden runde

Tredje runde

Kvartfinaler 

Kvartfinalerne havde deltagelse af de fire hold, der gik videre fra tredje runde, samt forrige sæsons fire semifinalister, Aberystwyth Town FC, Bangor FC, Newtown AFC og Wrexham AFC, der først trådte ind i turneringen i kvartfinalerne.

Semifinaler 

Semifinalerne blev spillet på neutral bane.

Finale

Kilder / eksterne henvisninger 
 Welsh Football Data Archive – Welsh Cup – 1896/97  
 IFFHS - Welsh Cup - 1896/97 season    
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1896
Fodbold i 1897
Personligt budget

Et personligt budget er et økonomisk budget, som hjælper med at give privatpersoner overblik over deres økonomi. Ved at allokere indkomst, udgifter, opsparing og afbetaling på gæld, så kan man som privatperson bedre overskue sin personlige økonomi, hvilket medvirker til at man over en længere periode gerne skulle opnå en mere sund økonomi. Ved at have et budget, så har man også mulighed for at justerer sine udgifter lettere, da det er simpelt at se hvor man bruger sine penge og derfor også hvordan man kan spare hvis der er behov for det.

Metoder 
Fem essentielle trin til budgetter
Denne metoder involverer fem trin, man skal igennem for at lægge og oprette et realistisk budget. Trinene er som følger:
 Vurdere den finansielle situation
 Opsætte realistiske finansielle mål
 Allokere indkomst
 Holde styr på forbrug og justere budgettet
 Regelmæssigt at genbesøge budgettet

Disse trin kan hjælpe individer til at få bedre kontrol over deres finanser og opnår finansielle mål.

50/30/20-budget
Denne type budget opdeler udgifterne i tre portioner på hhv. 50%, 30% og 20% for de tre kategorier: "behov" (grundlæggende behov), "ønsker" og opsparing. 50% af ens indkomst går til behov, 30% går til ønsker og de sidste 20% går til opsparing.

Betal dig selv først (80/20-metoden)
Ved at betale sig selv først vil personer starte med at opspare mindst 20% af deres indkomst, og derefter bruger de resterende 80%. De kan også vælge en fordeling på 70/30, 60/40 eller 50/50 for at få en højere opsparingsrate. Den vigtigste del af metoden er at starte med opsparingen før man bruger penge på noget som helst andet. Man bliver således nødt til at reducere ens forbrug, hvis man ikke kan tage 20% ud til opsparing..

Konvolut-metoden
I stedet for at betale med kreditkort, kan man anvende konvolutter til de kontanter man må benytte over et bestemt tidsinterval. Oftest vil man sætte penge til side til en uge, som så lægges i konvolutten hvorefter man rent fysisk har styr på rådighedsbeløbet og ikke kan benytte mere end man har tildelt sig selv inden ugens begyndelse.

Referencer

Eksterne Henvisninger 
 Generelt om Privatøkonomi
 Privatøkonomi Budget
 Forskudsopgørelsen 

Økonomi
Spøgelsesblafferen

Spøgelsesblafferen er en vandrehistorie om en bilist, der en sen aften samler en blaffer (typisk en ung kvinde) op. Blafferen beder om at blive kørt til en adresse, men forsvinder undervejs. Bilisten kører til den angivne adresse og får der at vide at blafferen er husets datter, som er død for nogle år siden, netop en tilsvarende aften.

Det drejer sig om en af de mest populære vandrehistorier, med en registreret udbredelse fra Hawaii til Pakistan.

Forskellige varianter 
Historien findes i en række varianter. Som regel beskrives blafferen som en ung pige, der venter ved en øde vejstrækning. I Sydafrika er hun kendt under navnet Maria Charlotte Roux, og viser sig hver påske.

Nogle gange står blafferen midt på vejbanen. Nogle gange regner det, og hun er dryppende våd. Bilisten er som regel alene. Pigen sætter sig ind på bagsædet. Som regel er hun tavs, men nogle gange opgiver hun navn og adresse. Nogle gange låner bilisten hende sin jakke, så hun kan varme sig. Når de ankommer den adresse, hun har opgivet, vender bilisten sig om, og pigen er væk. Nogle gange ligger jakken der, en bog eller et sjal, eller sædet er vådt. Bilisten går hen til huset, hvor en ældre kvinde forklarer ham, at det her er sket før. Pigen blev dræbt i en trafikulykke på stedet, hvor han tog hende med, og denne aften er årsdagen for ulykken. Kvinden fremviser måske et fotografi af den omkomne, og bilisten genkender hende straks. I de tilfælde, hvor han lånte hende sin jakke, kan den genfindes hængende på hendes gravsten.

En række personer rundt om i verden påstår at de selv har oplevet dette. Den engelske forsker Michael Goss har undersøgt påstandene og udgivet en bog om sagen.

Spøgelsesblafferen på norsk vejskilt 
I en vejvogterhytte på Strynefjeld begyndte man for sjov at lægge skylden for forsvundne redskaber på vejvogterkonen Kari. Det norske vejvæsen besluttede sig for en spøg om spøgelset, og satte et vejskilt op med spøgelset på.

Skiltet vakte opsigt blandt turister, og i en engelsk faktabog om spøgelser dukkede det op med titlen Facing the truth. Forfatteren fejltolkede vejskiltet som vejvæsenets advarsel mod spøgelsesblafferen (som dog aldrig har vist sig i Stryn), og skrev fejlagtigt, at norske trafikregler tog hensyn til spøgelset.
I dag er vejskiltet fjernet.

Referencer

Eksterne henvisninger 
 Spøgelsesblafferen på Dansk Folkemindesamlings undervisningswebsite dagligliv.dk
 The Vanishing Hitchhiker på snopes.com

Moderne vandrehistorier
Spøgelser
Tjörns kommun

Tjörn kommune er en økommune hvoraf hovedparten udgøres af øen Tjörn, som er Sveriges sjette største ø; den ligger i det svenske län Västra Götaland, i landskap Bohuslän. Kommunens administrationsby er byen Skärhamn.

Geografi 
Tjörn er knyttet til Stenungsund på fastlandet via Tjörnbron, og til Orust i nord via Skåpesundbron. Største by er Skärhamn, hvor også kommunens administration ligger. Andre samfund, som gamle fiskelejer, er for eksempel Rönnäng, Klädesholmen og Kyrkesund. Midt på Tjörn ligger Billströmska folkhögskolan. På halvøen Mjörn på den nordlige del af Tjörn ligger ud over smuk natur også herregården Sundsby Säteri som i 1600-tallet blev ejet af Margrethe Huitfeldt.

Øer 
 Dyrön
 Flatholmen
 Härön
 Klädesholmen
 Lilla Askerön
 Lilla Brattön
 Mjörn
 Tjörnekalv
 Åstol

Erhvervsliv 
Tjörns erhvervsliv er for en stor del præget af søfarten. Tjörn huser nogle af Europas større rederier, der iblant Rederi AB Transatlantic (tidligere B&N) med hovedkontor i Skärhamn, og Tarbit shipping . Der ligger også flere skibsværfter.

Turisme 
I sommermånederne øges folkemængden fra 15.000 til næsten 30.000. En stor del af turistvirksomheden er koncentreret til det sydlige Tjörn. I Skärhamn ligger bl.a. Nordiska akvarellmuseet, en velrenommeret gæstehavn, samt Bästkustens turistbyro. Den tæt bebyggede lille ø Åstol med ca. 300 fastboende er viden kendt for sit ombyggede røgeri med fullbookede viseaftener gennem hele sommeren. I Säby ligger den 200 år gamle Säbygården som fremvises om onsdagen om sommeren.

Byer 
Tjörn kommune har ni byer.
Indbyggere pr. 31. december 2005.

Se også 
 Øen Tjörn

Eksterne kilder og henvisninger 

 
Kommuner i Västra Götalands län
Welsh Cup 1897-98

Welsh Cup 1897–98 var den 21. udgave af Welsh Cup, og turneringen havde deltagelse af 31 hold. Finalen mellem Druids FC og Wrexham AFC blev spillet den 10. april 1898 i Oswestry og endte 1-1. I omkampen den 30. april 1898 samme sted vandt Druids efter forlænget spilletid med 2-1 og sikrede sig dermed sin sjette triumf i Welsh Cup. Klubbens fem første Welsh Cup-titel blev vundet i sæsonerne 1879-80, 1880-81, 1881-82, 1884-85 og 1885-86.

Resultater 

Den forrige sæsons semifinalister, Knighton FC, Newtown AFC, Oswestry United FC og Wrexham AFC, trådte først ind i turneringen i kvartfinalerne, mens de øvrige 27 klubber i første til tredje runde spillede om de sidste fire pladser i kvartfinalerne.

Første runde

Anden runde

Tredje runde

Kvartfinaler 

Kvartfinalerne havde deltagelse af de fire hold, der gik videre fra tredje runde, samt forrige sæsons fire semifinalister, Knighton FC, Newtown AFC, Oswestry United FC og Wrexham AFC, der først trådte ind i turneringen i kvartfinalerne.

Semifinaler 

Semifinalerne blev spillet på neutral bane.

Finale

Kilder / eksterne henvisninger 
 Welsh Football Data Archive – Welsh Cup – 1897/98  
 IFFHS - Welsh Cup - 1897/98 season    
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1897
Fodbold i 1898
Jacob Ludvig Reck

Jacob Ludvig Reck (5. februar 1784 i Barmstedt, Grevskabet Rantzau – 22. marts 1856 i Hillerød) var en dansk forstmand.

Han blev født i Barmstedt i Grevskabet Rantzau, hvor faderen, David Heinrich Reck, var kongelig skovrider; moderens navn var Marie Kirstine f. Lange. Reck uddannedes ved Forstinstituttet i Kiel, blev 1804 som forstkandidat sendt til Sjælland og assisterede her i syv år ved Statsskovenes bestyrelse. 1810 blev han konstitueret og året efter ansat som skovrider på det store 1. Kronborg Distrikt, hvor han virkede indtil sin afskedigelse 1851; i mange år bestyrede han tillige brændetransporten på Esrum Kanal, og 1833-51 var han medlem af Forst-Eksaminationskommissionen. Reck blev 1829 forstråd, 1847 virkelig justitsråd og døde 22. marts 1856 i Hillerød.

Han ægtede 20. juli 1811 Karen Marie Kiersgaard (10. marts 1792 i Hillerød - 26. marts 1832), datter af bager Jonas Christian Kiersgaard.

Kilder 
 Adolf Oppermann, "Jacob Ludvig Reck", i: C.F. Bricka (red.), Dansk biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 A. Oppermann, Bidrag til det danske Skovbrugs Historie 1786-1886.

Personer i Dansk Biografisk Leksikon
Statsskovridere fra Danmark
Personer fra Holsten
Danskere i 1800-tallet
Franz Philipp von Langen

Franz Philipp von Langen (20. juli 1709 i Oberstadt – 16. april 1751) var en tysk forstmand, bror til Johann Georg von Langen.

Han var søn af Johannes Ludwig von Langen, arveherre til riddergodset Oberstadt i Grevskabet Henneberg, og Anna Charlotta f. von Seebach af huset Gross-Fahner. Efter at være uddannet som jagtpage lagde Langen sig efter matematik og forstvæsen, deltog i indretningen af nogle brunsvigske skove og blev 1735 brunsvig-lyneborgsk jagtjunker. 1737 fulgte han med sin ældre broder Johann Georg til Norge, blev udnævnt til dansk hofjægermester, medlem af Forstkommissionen og senere til 2. kommitteret i General-Forstamtet. Ved dettes ophævelse 1746 kom han i spidsen for Tønsberg saltværks skove, men året efter blev han afskediget, vendte tilbage til Tyskland og bestyrede de blankenburgske skove i Braunschweig indtil sin død, 16. april 1751. Langen, der vistnok var ugift, har udfoldet en betydelig virksomhed, særlig ved udarbejdelsen af kort over en stor del af Norge.

Kilder 
 Adolf Oppermann, "Franz Philipp von Langen", i: C.F. Bricka (red.), Dansk biografisk Lexikon, København: Gyldendal 1887-1905.
 J.A. Krag, Bidrag til det norske Skovvæsens Historie.
 R. Hess, Lebensbilder hervorragender Forstmänner.
 Norsk Forstforenings Aarbog, 1886 og 1891.
 Zeitschr. d. Harz-Vereins f. Geschichte 1874.
 Edvard Holm, Danmark-Norges Historie 1720-l8l4 II.

Personer i Dansk Biografisk Leksikon
Hofjægermestre fra Danmark
Tyskere i 1700-tallet
Danskere i 1700-tallet
Forstmænd fra Danmark
Franz Philipp
Forstmænd fra Tyskland
Welsh Cup 1898-99

Welsh Cup 1898–99 var den 22. udgave af Welsh Cup, og turneringen havde deltagelse af 31 hold. Finalen, der for anden sæson i træk stod mellem Druids FC og Wrexham AFC, blev spillet den 3. eller 11. april 1899 på Hand Field i Chirk og endte 2-2. I omkampen den 15. april 1899 samme sted vandt Druids med 1-0 og sikrede sig dermed sin syvende triumf i Welsh Cup. Klubbens seks første Welsh Cup-titler blev vundet i sæsonerne 1879-80, 1880-81, 1881-82, 1884-85, 1885-86 og 1897-98.

Resultater 

Den forrige sæsons semifinalister, Druids FC, Newtown AFC, Oswestry United FC og Wrexham AFC, trådte først ind i turneringen i kvartfinalerne, mens de øvrige 27 klubber i første til tredje runde spillede om de sidste fire pladser i kvartfinalerne.

Første runde

Anden runde

Tredje runde

Kvartfinaler 

Kvartfinalerne havde deltagelse af de fire hold, der gik videre fra tredje runde, samt forrige sæsons fire semifinalister, Druids FC, Newtown AFC, Oswestry United FC og Wrexham AFC, der først trådte ind i turneringen i kvartfinalerne.

Semifinaler 

Semifinalerne blev spillet på neutral bane.

Finale

Kilder / eksterne henvisninger 
 Welsh Football Data Archive – Welsh Cup – 1898/99  
 IFFHS - Welsh Cup - 1898/99 season    
 The History of the Welsh Cup 1877-1993 by Ian Garland (1991)

Noter 

Sæsoner i Welsh Cup
Fodbold i 1898
Fodbold i 1899
Kryddernellike

Kryddernelliker (eller normalt bare nelliker) er et krydderi der består af tørrede blomsterknopper fra nelliketræet (Syzygium aromaticum) i Myrte-familien. Træet kommer oprindeligt fra Molukkerne i Indonesien.

Øen Pemba ud for Tanzania har været den største kilde til kryddernellike og handlet gennem Zanzibar.

Litteratur 
 E. A. Weiss: Spice Crops, Cab. Intl., 2002, 
 Hermann Hager, Rudolf Hänsel, Konstantin Keller und Horst Rimpler: Hagers Handbuch der Pharmazeutischen Praxis, Bd.6: Drogen P-Z, Springer, Berlin, 1996, .
 Nanna Simonsen, Claus Ib Olsen: Alverdens krydderier og krydderurter, Gyldendal 2009,

Referencer 

Krydderier
Sven-Erik Nielsen

Sven-Erik Hallkvist Nielsen (født 1951 i Helsingør) er en tidligere dansk mellemdistanceløber, som løb for Helsingør IF. 

Udover at være fire gange dansk mester var Nielsen også rekordindehaver af den danske rekord på 800 meter fra 1974 til december 1997 hvor Wilson Kipketer blev dansk statsborger og overtog rekorden. Den blev først slået af en dansk født i 2011 af Andreas Bube.

Nielsen har haft to løbebutikker, Atika Running og Regama Running.

Personlige Rekorder 
 800 meter: 1.47,1 (1974)

Danske mesterskaber 
  1976 800 meter
  1975 800 meter
  1974 800 meter
  1973 800 meter

Mellemdistanceløbere fra Danmark
Atleter fra Helsingør IF
Personer fra Helsingør
Adam Gottlob Moltke (flertydig)

Adam Gottlob Moltke er navnet på flere personer:

 Adam Gottlob Moltke (1710-1792) – dansk overhofmarskal og lensgreve
 Adam Gottlob Detlef Moltke (1765-1843) – dansk greve og godsejer
 Adam Gottlob Moltke (1792-1868) (1792-1868) – dansk greve og kammerherre
 Adam Gottlob Moltke (1798-1863) (1798-1863) – dansk greve, godsejer, kammerherre og generalkrigskommissær
 Adam Gottlob Moltke-Huitfeldt (1798-1876) – dansk greve, godsejer, kammerherre og diplomat
The Full Monty (musical)

The Full Monty er en musical fra 2000 af Terrence McNally og David Yazbek, baseret på filmen af samme navn.

Musicalen fik danmarkspremiere i 2003 i Tappehallerne med bl.a. Alexander Kølpin, Allan Mortensen, Gordon Kennedy, Jesper Lohmann, Klaus Bondam, Lone Kellermann, Pernille Højmark, Peter Mygind og Zlatko Buric.

Forestillingen genopsættes i Stærekassen i november 2012 af Teatret Gorgerne.

Ekstern henvisning 
 The Full Monty i Stærekassen

Referencer 

Musicals
Skärhamn

Skärhamn er en svensk by i Västra Götalands län i landskapet Bohuslän. Den ligger på den vestlige del af øen Tjörn og er Tjörns kommunes administrationsby. Den havde i 2010 3.193 indbyggere.

Byen har været mest kendt for at være Sveriges største hjemmehavn for mindre tonnage og hjemsted for rederiet AB Transatlantic (tidligere B&N). Byen er måske nu mere kendt som hjemsted for Nordiska akvarellmuseet.

Byer i Tjörns kommun
Adam Gottlob Moltke (1792-1868)

Adam Gottlob greve Moltke (9. september 1792 på Bregentved – 11. februar 1868) var en dansk kammerherre.

Faderen var viceadmiral Adam Gottlob Ferdinand Moltke. Moltke blev 1824 kammerjunker, var 1835-52 administrator ved Tallotteriet og blev 1847 kammerherre. Han ejede proprietærgården Lyngebækgård i Nivå, Karlebo Sogn.

Moltke blev gift 1820 med Christiane Frederikke Lund (1796-1846), men havde også en elskerinde, Vilhelmine Andrea Østergaard (1825-1882), med hvem han fik den uægte søn Vilhelm Østergaard.

Kilder 
 Historiske meddelelser om København (1954), s. 492.

Adam Gottlob 02
Grever fra Danmark
Kammerherrer fra Danmark
Danskere i 1800-tallet
Proprietærer fra Danmark
Witchcraft

Witchcraft er et hård rock/doom metal band fra Örebro, Sverige dannet i 2000.

Historie 
Witchcraft blev dannet af guitarist/sanger Magnus Pelander efter bruddet med hans tidligere band Norrsken. Idéen med Witchcraft var, at optage en hyldest til Magnus' helte, hhv. Bobby Liebling fra Pentagram og Roky Erickson. Magnus Pelander rekrutterede John Hoyles (guitar), Ola Henriksson (bas) og Jens Henriksson (trommer) og bandet spillede under navnet Wicked Angel. I de følgende år var Magnus Pelander det eneste faste medlem og trommerne og bassen blev skiftevis fordelt mellem Henriksson brødrene og et andet broder par Mats (bas) og Jonas (trommer) Arnesén. I 2003 indspillede bandet med en single "No Angel Or Demon" med en besætning bestående af Magnus Pelander (guitar og vokal), John Hoyles (guitar), Ola Henriksson (bas) og Jens Henriksson (trommer). Bandet undergik mange udskiftninger i besætningen i de tidlige år, og Jens Henriksson blev igen erstattet med Jonas Arnesén. Ikke desto mindre fangede denne single fangede Cathedral forsangeren Lee Dorrians opmærksomhed, og han signerede bandet til sit pladeselskab Rise Above Records. I 2004 debuterede Witchcraft med deres første fuld længde album "Witchcraft", som blev varmt modtaget blandt fans. I 2006 blev Jonas Arnesén skiftet ud med den tidligere Abramis Brama trommeslager Fredrik Jansson. I 2007 udgav bandet et tredje album "The Alchemist" og havde opnået et stort publikum og blev anset for, at være meget kult. Efter flere års pause vendte Witchcraft tilbage i 2012 med en næsten komplet ændret besætning bestående af Magnus Pelander (vokal), Ola Henriksson (bas), Simon Solomon (guitar), Tom Jondelius (guitar) og Oscar Johansson (trommer). Bandet skrev også kontrakt med Nuclear Blast Records og udgav i 2012 deres fjerde album.

Bandet har i alt udgivet fire fuld længde album "Witchcraft" (2004), "Firewood" (2005), "The Alchemist" (2007) og "Legend" (2012).

Witchcraft har blandt andet turneret med Motörhead og spillet på den hollandske Roadburn Festival op til flere gange.

Rockgrupper fra Sverige
Ulrikke Augusta Vilhelmine Moltke

Ulrikke Augusta Vilhelmine lensgrevinde Schack, født komtesse Moltke (30. april 1740 i Stege – 7. april 1763 i København) var en dansk adelsdame.

Hun var datter af overhofmarskal Adam Gottlob Moltke og dennes 1. hustru Christiane Frederikke Brüggmann og blev 7. januar 1757 gift i Christiansborg Slotskirke med grev Hans Schack til grevskabet Schackenborg (1735-1796).

Fra 7. januar til 8. marts 1757 var hun hofdame hos dronning Juliane Marie og blev 31. marts 1758 Dame de l'union parfaite.

Hun døde allerede som 22-årig og er begravet i Det Schackske Kapel i Møgeltønder Kirke.

Kilder 
 Danmarks Adels Aarbog 1991-93.

Ulrikke Augusta Vilhelmine
Slægten Schack
Grevinder fra Danmark
Danskere i 1700-tallet
Modtagere af l'union parfaite
Personer fra Stege
Hofdamer fra Danmark
Komtesser fra Danmark
Catharine Sophie Wilhelmine Moltke

Catharine Sophie Wilhelmine Caroline lensgrevinde Wedell-Wedellsborg, født komtesse Moltke (14. september 1737 i Stege – 15. april 1806 i København) var en dansk adelsdame.

Hun var datter af overhofmarskal Adam Gottlob Moltke og dennes 1. hustru Christiane Frederikke Brüggmann og blev 16. juni 1752 gift på Hirschholm Slot med grev Hannibal Wedell til grevskabet Wedellsborg (1731-1766).

Hun var hofdame hos dronning Louise og blev 1761 (31. marts) Dame de l'union parfaite, da hendes gifte søstre i samme position modtog denne orden. Hun blev af Frederik V udset til dennes hustru 1752, hvilket blev forhindret af faderen, der straks lod hende forlove m. lensgreve Wedell. Boede 1766-1793 som enke på Bregentved og 1793-1806 på Turebyholm.

Kilder 
 Danmarks Adels Aarbog 1991-93.
 https://finnholbek.dk/getperson.php?personID=I10428&tree=2

Catharine Sophie Wilhelmine
Slægten Wedell-Wedellsborg
Grevinder fra Danmark
Danskere i 1700-tallet
Modtagere af l'union parfaite
Personer fra Stege
Hofdamer fra Danmark
Komtesser fra Danmark
Juliane Maria Friderica Moltke

Juliane Maria Frederikke "Friderica" Levetzau, født komtesse Moltke (25. oktober 1751 på Bregentved – 18. november 1773) var en dansk adelsdame.

Hun var datter af overhofmarskal Adam Gottlob Moltke og dennes 1. hustru Christiane Frederikke Brüggmann og blev 6. februar 1771 gift i Christiansborg Slotskirke med Albrecht Philip Levetzau. Inden da var Moltke hofdame hos dronning Louise.

Hun er begravet i Øland Kirke.

Kilder 
 Danmarks Adels Aarbog 1991-93.

Juliane Maria Friderica
Slægten Levetzau
Danskere i 1700-tallet
Hofdamer fra Danmark
Komtesser fra Danmark